*Príloha č. 4a*

**Oznam o výberovom konaní**

|  |
| --- |
| **Implementačná agentúra** **Ministerstva práce, sociálnych vecí a rodiny Slovenskej republiky****podporuje výkon KC: Tenenet o. z. - KC Senec****v rámci Národného projektu Budovanie odborných kapacít na komunitnej úrovni** **(ITMS 2014+:312040Y403)** |

**Poskytovateľ KC: TENENET o.z., so sídlom: Lichnerova 41, 903 01 Senec -**

**KC Senec, Lichnerova 41/prevádzka 39, 903 01 Senec**

**vyhlasuje výberové konanie**

**na pracovnú pozíciu:**

jedno pracovné miesto Odborného pracovníka KC;

**Spôsob realizácie výberového konania:** osobný pohovor

**Výberové konanie sa uskutoční dňa 04/11/2020 o 11:00 hod. v priestoroch**

**Komunitného centra Senec, Lichnerova 41 (prevádzka 39), 903 01 Senec**

Záujemcovia o uvedenú pracovnú pozíciu môžu písomnú žiadosť o prijatie do zamestnania doručiť osobne alebo zaslať poštou na adresu TENENET o.z., Lichnerová 41, 903 01 Senec **Záujemcovia vo svojej žiadosti jednoznačne určia pracovnú pozíciu, o ktorú majú záujem.**

**Uzávierka na predloženie žiadostí o prijatie do zamestnania je 30/10/2020.** Záujemcovia, ktorých písomné žiadosti do výberového konania boli doručené po termíne uzávierky, nebudú zaradení do výberového konania.

**Požiadavky na materiálno-technické vybavenie (internetové pripojenie, softwarový nástroj a pod.) pre uchádzačov, v prípade video pohovoru, z ktorého bude vytváraný audiozáznam: -**

**Zoznam požadovaných dokladov k žiadosti o prijatie do zamestnania (v ktorej je jednoznačne určené, o ktorú pozíciu alebo pozície sa kandidát uchádza):**

* štruktúrovaný životopis uchádzača (CV) vo formáte Europass,
* doklad o najvyššom dosiahnutom vzdelaní,
* potvrdenie o návšteve školy, ak je relevantné (musí obsahovať najmä nasledujúce informácie: názov a sídlo školy, školský rok a študijný odbor),
* doklady potvrdzujúce odbornú spôsobilosť, resp. prax,
* uchádzač môže predložiť aj odporúčania alebo pracovné hodnotenia od predchádzajúceho zamestnávateľa alebo od organizácií, s ktorými v minulosti spolupracoval
* informáciu o dostupnosti materiálno-technického vybavenia umožňujúce video pohovor (ak je relevantné) - nie je relevantné
* súhlas s vytvorením audio záznamu, v prípade video pohovoru - nie je relevantné

**Kvalifikačné predpoklady na pozíciu odborný pracovník KC** **sú:**

1. odborné vzdelanie v oblasti sociálnej práce alebo vysokoškolské vzdelanie prvého stupňa v študijných odboroch: sociálna práca, psychológia, právo, sociálne služby a poradenstvo, verejná politika a verejná správa, alebo v študijných odboroch pedagogického zamerania,

alebo

2. ak fyzická osoba je študentom vysokej školy v študijnom odbore uvedenom v § 84 ods. 4 písm. b) zákona č. 448/2008 Z. z. o sociálnych službách, v znení neskorších predpisov.

**Ďalšie výberové kritériá na pozíciu odborný pracovník KC sú:**

* Znalosť slovenského jazyka.

V prípade, že na základe výberových kritérií komisia vyhodnotí viacerých uchádzačov ako vhodných na obsadzovanú pozíciu, komisia posudzuje **doplňujúce výberové kritériá**:

* osobnostné predpoklady: empatia; flexibilita; schopnosť zvládať náročné situácie, spojené s výkonom povolania; komunikačné zručnosti; schopnosť pracovať v tíme; schopnosť riešiť konflikty; motivácia pre prácu vo vylúčených komunitách/lokalitách a ďalšie,
* znalosť konkrétnej komunity a cieľovej skupiny (pobyt vo vylúčenej komunite/lokalite, jeho dĺžka a podobne),
* skúsenosti s prácou s cieľovou skupinou, napr. pôsobenie v sociálne vylúčených komunitách alebo v komunitách ohrozených sociálnym vylúčením v rámci poskytovania sociálnych služieb, komunitných aktivít, dobrovoľníckych alebo misijných aktivít,
* znalosť jazyka cieľovej skupiny (rómsky, maďarský a podobne),
* práca s PC na základnej/užívateľskej úrovni (Microsoft Word, Microsoft Excel, práca s internetom),
* administratívne zručnosti,
* osobný záujem priebežne sa vzdelávať v odbornej problematike a pod.,
* odporúčania a pracovné hodnotenia od predchádzajúcich zamestnávateľov alebo od organizácií, s ktorými uchádzač spolupracoval.

Každý úspešný uchádzač na pozíciu pracovník KC, ktorého výberová komisia vyberie na výberovom konaní na uvedenú pozíciu, musí byť spôsobilý k právnym úkonom v plnom rozsahu a musí spĺňať **podmienku bezúhonnosti.** Splnenie tejto podmienky sa preukazuje výpisom z registra trestov3 (nie starším ako tri mesiace).

**Upozornenie: Na výberové konanie budú pozvaní iba záujemcovia, ktorí spĺňajú kvalifikačné predpoklady na danú pozíciu.**

**Miestom výkonu práce je: KC Senec, Lichnerova 41 (prevádzka 39), 903 01 Senec.**

**Dátum predpokladaného nástupu do zamestnania je 15/11/2020.**

**Pre pracovné pozície: pracovník KC je stanovená hrubá mzda: 950 EUR**

**Charakteristika práce odborného pracovníka KC**:

Odborný pracovník zodpovedá za realizáciu odborných činností a aktivít KC, ktoré sú prístupné pre celú obec/komunitu. Pomáha zvyšovať zručnosti ľudí na miestnej úrovni, podporuje a rozvíja ich osobnostné kompetencie a motiváciu k samostatnému riešeniu problémov, aktivizuje ich a posilňuje sebavedomie a zodpovednosť. Prispieva k zmierňovaniu napätí v komunite, je pripravený byť neformálnym mediátorom prípadných konfliktov. Svojou činnosťou sa snaží prispievať k sociálnemu začleňovaniu osôb sociálne vylúčených, a to ako na individuálnej, tak aj na lokálnej úrovni.

Odborný pracovník vykonáva činnosti:

* zodpovedá za realizáciu odborných činností, iných činností a aktivít KC, ktoré sú prístupné pre obec/komunitu/užívateľov;
* zisťuje a mapuje potreby komunity/užívateľov v oblasti sociálnych služieb/komunitného rozvoja, mapuje potenciál komunity/užívateľov;
* vyhľadáva potenciálnych užívateľov sociálnych služieb;
* pomáha zvyšovať zručnosti ľudí na miestnej úrovni, podporuje a rozvíja ich osobnostné kompetencie a motiváciu k samostatnému riešeniu problémov, aktivizuje ich a posilňuje ich sebavedomie a zodpovednosť;
* prispieva k zmierňovaniu napätí v komunite;
* svojou činnosťou prispieva k sociálnemu začleňovaniu osôb sociálne vylúčených, a to ako na individuálnej, tak aj na lokálnej úrovni;
* posudzuje sociálnu situáciu užívateľa;
* poskytuje základné informácie o možnostiach riešenia problému a podľa potreby aj odporúča a sprostredkúva ďalšiu odbornú pomoc - sociálne poradenstvo (poskytuje pomoc pri uplatňovaní práv a právom chránených záujmov - napr. pomoc pri spisovaní a podávaní písomných podaní a vypisovaní tlačív, pri písomnej komunikácii v úradnom styku, príprave dokumentácie a pri vybavovaní iných vecí v záujme užívateľa);
* rozvíja a podporuje sociálne zručnosti užívateľa na základe rôznych metód sociálnej práce;
* navrhuje a realizuje formy, metódy a postupy sociálnej práce s  užívateľom a jeho rodinou;
* napomáha sociálnej integrácii užívateľa do komunity;
* vykonáva sociálnu prácu zameranú na podporu samostatnosti, nezávislosti, sebestačnosti užívateľa, najmä pri základných sociálnych aktivitách;
* realizuje odborné činnosti a iné činností v oblasti prípravy na školskú dochádzku a školské vyučovanie, preventívne aktivity a záujmovú činnosť, ako aj ďalšie doplnkové služby, aktivity a činnosti;
* vedie evidenciu o odborných činnostiach a aktivitách a evidenciu užívateľov;
* vyhodnocuje výsledky zrealizovaných odborných činností, iných činností a aktivít z hľadiska napĺňania cieľov KC a potrieb užívateľov v konzultácii s odborným garantom;
* zúčastňuje sa na pravidelných poradách zamestnancov;
* zúčastňuje sa pravidelných porád s príslušným regionálnym metodikom/koordinátorom a vykonáva iné (doplnkové) činnosti, ktoré vyplynú z aktuálnych potrieb počas realizácie NP.

*V súlade so zásadou rovnakého zaobchádzania je pri výberovom konaní zakázaná diskriminácia z dôvodu pohlavia, náboženského vyznania alebo viery, rasy, príslušnosti k náboženskej alebo etnickej skupine, zdravotného postihnutia, veku, sexuálnej orientácie, manželského stavu a rodinného stavu, farby pleti, jazyka, politického alebo iného zmýšľania, národného alebo sociálneho pôvodu, majetku, rodu alebo iného postavenia. Zásadu rovnakého zaobchádzania v pracovnoprávnych vzťahoch a obdobných právnych vzťahoch ustanovuje zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon)v znení neskorších predpisov.*